  Майя Бывальцева Удмуртиысь кун цирклэн кивалтӥсез Дмитрий Иванов Росгосциркез азинтон программаеныз компанилэн иворъёсъя ресурсъёсыз пыр тодматоз. 8-тӥ гудырикошконэ со сярысь ивортӥз ужъюртлэн пресс-службаез. «Шара луон вылысь но цирк удысын ужасьёслэн куремзыя. Росгосцирк компанилэн кивалтӥсез интые кандидатъёслы аслэсьтыз иворъёсъя ресурсъёссэ ӵектэ (нимлыко сайт но «Фейсбук» мерлыко вотэс). Отын соос компаниез азинтон программаенызы тодматыны быгатозы, нош Росгосциркын ужасьёс но солэн азьланез понна сюлмаськисьёс кандидатъёслы асьсэлэсь юанъёссэс сётыны но соослы валэктонъёс басьтыны быгатозы», — верамын ивортонын. Тодэ вайытом, Росгосцирклы выль кивалтӥсез быръёнъёс ортчозы 24-тӥ гудырикошконэ. Кызьы тодмо, Росгосцирк компанилэн кивалтӥсез интые 6 кандидатъёс, нош со сярысь шара ялӥзы Магнитогорскысь цирклэн кивалтӥсез Олег Хотим но Удмуртиысь кун цирклэн кивалтӥсез Дмитрий Иванов. Тегъёс: Лулчеберет Ижкар Москва Цирк Удмуртия  